మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
ఉద్యోగులకు కేంద్రం బంపరాఫర్.. పదేళ్ల జీతం ముందుగానే చెల్లింపు!
మోదీ సర్కార్ బీఎస్ఎన్ఎల్, ఎంటీఎన్ఎల్ ఉద్యోగులకు అదిరిపోయే ఆఫర్ అందించింది. వీఆర్ఎస్ స్కీమ్‌ను ప్రకటించింది. అలాగే బీఎస్ఎన్ఎల్ కంపెనీని మూసివేయమని టెలికం మంత్రి స్పష్టతనిచ్చారు.
Samayam Telugu | Updated:
Oct 24, 2019, 02:26PM IST
హైలైట్స్
బీఎస్ఎన్ఎల్, ఎంటీఎన్ఎల్ పునరుద్ధరణకు కేంద్ర ప్రణాళికలు
రూ.70,000 కోట్ల ప్యాకేజ్ ప్రకటన
ఇరు కంపెనీల ఉద్యోగులకు వీఆర్ఎస్ స్కీమ్ ప్రకటింపు
బీఎస్ఎన్ఎల్ కంపెనీని మూసివేయమని టెలికం మంత్రి స్పష్టత
బీఎస్ఎన్‌ఎల్ ఉద్యోగులకు అదిరిపోయే ఆఫర్ ప్రకటించిన కేంద్ర ప్రభుత్వం. బీఎస్‌ఎన్‌ఎల్, ఎంటీఎన్ఎల్ కంపెనీలను గట్టెక్కించడానికి దాదాపు రూ.70,000 కోట్లతో పునరుద్ధరణ ప్రణాళికను వెల్లడించింది. వచ్చే 3-4 ఏళ్లలో కంపెనీలను లాభాల్లో నడిపించాలని మోదీ సర్కార్ భావిస్తోంది.
BSNL Employees, ఎంటీఎన్‌ఎల్ ఉద్యోగుల కోసం రూ.30,000 కోట్లతో వీఆర్ఎస్ ప్యాకేజ్‌ను ప్రకటించింది. 50 ఏళ్లకు పైన ఉన్న వారికే ఇది వర్తిస్తుంది. వీఆర్ఎస్ ప్యాకేజ్‌ను ఎంచుకున్న వారికి కేంద్ర ప్రభుత్వం దాదాపు 10 ఏళ్ల వేతనాన్ని అడ్వాన్స్ రూపంలో ముందుగానే చెల్లిస్తుంది. కాగా కంపెనీ ఉద్యోగులు ఇటీవలనే వేతనాలు ఆలస్యం అయ్యాయని ధర్నా చేసిన విషయం తెలిసిందే.
Also Read: భారీగా పడిపోయిన వెండి.. షాకిచ్చిన బంగారం ధర!
వాలంటరీ రిటైర్మెంట్ స్కీమ్ (వీఆర్ఎస్- VRS ) అనేది ఉద్యోగుల నచ్చితేనే తీసుకోవచ్చని, ఎలాంటి ఒత్తిడి ఉండదని టెలికం మంత్రి రవి శంకర్ ప్రసాద్ తెలిపారు. 2019 జూన్ నివేదిక ప్రకారం బీఎస్ఎన్ఎల్‌ కంపెనీలో 1.16 లక్షలకు పైగా ఉద్యోగులు 50 ఏళ్లకు పైన వయసు కలిగి ఉన్నారు. కంపెనీ మొత్తం ఉద్యోగుల సంఖ్య 1.65 లక్షలు. ఇక ఎంటీఎన్ఎల్ కంపెనీలో 19,000 మందికి పైగా ఉద్యోగులకు 50 ఏళ్లకు పైన వయసు ఉంది. ఈ కంపెనీలో మొత్తంగా 21,679 మంది ఉద్యోగులు ఉన్నారు.